Zmluva o nájme nebytových priestorov                                                           Príloha č.13

-	Vzor -
Číslo zmluvy: ....................................

   ZMLUVA O NÁJME	                          
NEBYTOVÝCH PRIESTOROV
uzatvorená podľa § 13 zákona č. 278/1993 Z.z. o správe majetku štátu v znení neskorších predpisov,  zákona č. 116/1990 Zb. o nájme a podnájme nebytových priestorov v znení neskorších predpisov, zákona č. 40/1964 Zb. Občianskeho zákonníka v znení neskorších predpisov
(Poznámka: ak sa prenajíma nehnuteľný majetok ako celok (napr. budova, rodinný dom a pod) zákon č. 116/1990 Zb. sa nepoužije, t.j. že názov zmluvy je: „Zmluva o nájme nehnuteľného majetku štátu uzatvorená podľa § 13 zákona č. 278/1993 Z.z. o správe majetku štátu v znení neskorších predpisov a zákona č. 40/1964 Zb. Občianskeho zákonníka v znení neskorších predpisov)
Zmluvné strany

Prenajímateľ:           Slovenská republika
                                   Centrum pre deti a rodiny...............
sídlo: ...............................
zastúpený: ...............................................
IČO:  .
			bankové spojenie:  Štátna pokladnica, účet č.: ............................
                                   IBAN:  
    Štátna rozpočtová organizácia v zriaďovateľskej pôsobnosti  Ústredia práce, sociálnych vecí a rodiny zriadená  Zriaďovacou listinou č..... zo dňa.......v znení neskorších dodatkov
(ďalej len „prenajímateľ“)
a
 Nájomca:                  názov nájomcu........
			sídlo : 		........................
zastúpený: 	.........................
IČO :		................................
IBAN: 
Bankové spojenie:.........................
zapísaný v obchodnom registri ............, oddiel: Sro, vložka číslo: ..................
kontaktná osoba ...................., tel..........................
(ďalej len „nájomca“)
(prenajímateľ a nájomca ďalej spolu aj ako „zmluvné strany“)

uzatvárajú túto zmluvu o nájme nebytových priestorov, (ďalej len „zmluva“)

Článok I
Predmet nájmu
1.	Touto zmluvou prenajímateľ prenecháva za odplatu a za podmienok uvedených v tejto zmluve nájomcovi predmet nájmu uvedený v bode 1 tohto článku zmluvy, aby ho dočasne, v dobe a na účel podľa tejto zmluvy užíval. 

2.	Predmetom nájmu podľa tejto zmluvy sú nebytové priestory  v budove vo vlastníctve Slovenskej republiky v správe prenajímateľa, nachádzajúcej sa na ...uvedie sa adresa...... , súpisné číslo .......... postavenej na parcele číslo ........, v k.ú. .........., obec ................., okres ................., zapísanej v KN na liste vlastníctva č. ...........  vedenom  katastrálnym odborom Okresného úradu v ................., spolu o výmere...........m2,  podľa situačného plánu v prílohe č.1, ktorá je neoddeliteľnou súčasťou zmluvy, a to: 

 (uvedie sa poschodie, čísla miestností a ich výmera v m2) 
        (ak je spolusprávcom aj iná organizácia dopíše sa jej súhlas s nájmom)

3.	Predmet nájmu je pre prenajímateľa dočasne prebytočný, na základe Rozhodnutia štaturáneho zástupcu prenajímateľa č........... zo dňa  ....................

						        Článok II
Účel nájmu

1.	Zmluvné strany sa dohodli, že prenajímateľ prenecháva nájomcovi predmet nájmu výlučne na účely, na ktoré sú stavebne určené,  a to: na...........(napísať presný účel nájmu) 

2.	Prevádzku  (napr.predajného stánku) bude nájomca zabezpečovať v pracovné dni v čase od 6.00 hod. do 14.00 hod.                              (upraví sa podľa predmetu nájmu)

Článok III
 Doba nájmu

1.	Zmluvné strany sa dohodli, že na základe tejto zmluvy sa nájom dojednáva na  dobu určitú, a to na ................  (uvedie sa doba trvania nájmu, najviac na 5 rokov) odo dňa nadobudnutia účinnosti tejto zmluvy. 

						         Článok IV
Nájomné a spôsob úhrady nákladov za služby spojené s nájmom

1.	Na základe výsledkov ponuky v Registri ponukových konaní v súlade s ustanoveniami § 13 zákona č. 278/1993 Z.z. o správe majetku štátu v znení neskorších predpisov sa zmluvné strany dohodli, že nájomca je povinný zaplatiť prenajímateľovi  nájomné za predmet nájmu  v celkovej výške  ................- €  ročne (slovom......) 

2.	Nájomné na základe dohody pozostáva  z nájomného za priestory,  podľa článkun I tejto zmluvy vo výške ................. € za m2 ročne (slovom......).   (alebo štrťročne)
Prenajímateľ je oprávnený zvýšiť dohodnuté nájomné ak sa zvýši nájomné rovnakých alebo  porovnateľných nehnuteľností.

3.	Nájomné za rok, v ktorom táto zmluva nadobudne účinnosť, je splatné do 30 dní odo dňa nadobudnutia účinnosti tejto zmluvy. Nájomné za každý ďalší  rok je splatné vopred, a to do 31. januára príslušného roka, za ktorý sa nájomné platí.

( alebo „Nájomné je splatné vopred v štvrťročných splátkach t.j. .......... €, vždy do 10. dňa prvého mesiaca toho ktorého štvrťroka na účet č. IBAN..................“).

4.	V prípade, ak sa nájomca dostane do omeškania so zaplatením nájomného alebo iných peňažných záväzkov, ktoré je povinný zaplatiť prenajímateľovi na základe tejto zmluvy, je nájomca povinný zaplatiť prenajímateľovi úroky z omeškania vo výške určenej právnym predpisom účinným k prvému dňu omeškania.

5.	V nájomnom nie sú zahrnuté náklady za služby spojené s nájmom nebytových priestorov, a to najmä: dodávka elektrickej energie, dodávka tepla a teplej vody, vodné, stočné, odvoz odpadu, nájom za telefónnu účastnícku stanicu a všetky ostatné náklady, ktoré súvisia s užívaním a so správou predmetu nájmu (ďalej len „náklady za služby spojené s nájmom“). 

6.	Nájomca sa zaväzuje uhrádzať náklady za služby, poskytovanie ktorých je spojené  s užívaním  predmetu nájmu, a to podľa skutočných nákladov prepočítaných pomerom nájomcom užívanej plochy prevádzkových priestorov a celkovej plochy nebytových priestorov prenajímateľa vo výške ........%, podľa výpčtového listu v prílohe č.2, ktorá je neoddeliteľnou súčaťou tejto zmluvy.
Predpokladané ročné prevádzkové náklady sú vo výške.............€  (slovom.......)

V prípade, že  prevádzkové náklady nevznikajú napr. pri nájme garáže, pozemku a pod., uvedie sa táto skutočnosť v zmluve.
	   Špecifikácia prevádzkových nákladov a dodávateľsky poskytovaných služieb:
          (upraví sa podľa skutočnosti)
•	Prevádzkové náklady spojené s výpožičkou:   
na dodávku tepla  
           na dodávku  elektrickej energie,  príp, plyn                                                              
           vodné a stočné + zrážková voda                                 
                  upratovanie a čistenie                                            
           odvoz tuhého komunálneho odpadu      
           náklady na poistenie budovy

•	dodávateľské služby spojené s prevádzkou nehnuteľnosti:
 bežná údržba a drobné opravy,
     (odborné prehliadky, revízie zariadení, revízia hasiacich zariadení - HP, požiarne hydranty a požiarne uzávery, servisné práce a opravy výťahu  rozvody vody, vykurovania, kanalizácie, deratizácia a dezinsekcia a ďalšie služby spojené s prevádzkou budovy) 
                   ochrana objektu, cez pult centralizovanej ochrany
 (prípadne dopísať iné služby).
	
7.	Nájomca sa zaväzuje uhrádzať prenajímateľovi náklady za služby spojené s nájmom zálohovou platbou vopred vo výške ................- € štvrťročne, vždy do 10. dňa prvého mesiaca príslušného  štvrťroka, za ktorý sa platia tieto náhrady, a to na  účet prenajímateľa: Štátna pokladnica, číslo účtu .............. .

8.	Náklady na dodávku elektrickej energie bude nájomca uhrádzať podľa skutočných nákladov štvrťročne na základe faktúry. Faktúra je splatná do 10 dni od jej doručenia nájomcovi.

9.	Zmluvné strany sa dohodli, že rozdiel medzi zálohovými platbami uhradenými nájomcom podľa bodu 7 tohto článku zmluvy a skutočnými nákladmi, ktoré vznikli užívaním predmetu nájmu za každý kalendárny rok, bude nájomcovi po uplynutí tohto obdobia vyúčtovaný prenajímateľom na základe ročného vyúčtovania do 3 mesiacov od uplynutia zúčtovacieho obdobia. 

10.	Náklady za služby spojené s nájmom môže prenajímateľ jednostranne zvýšiť na základe zmien uskutočnených podľa všeobecne záväzného predpisu, alebo zvýšenia cien energií a médií účtovaných prenajímateľovi dodávateľskými organizáciami, formou písomnej dohody.

11.	Nájomca je povinný uhrádzať prenajímateľovi telekomunikačné poplatky za používanie  telefónnych liniek na základe predloženej faktúry.

Článok V
Práva a povinnosti zmluvných strán

1.	Nájomca  je povinný bez zbytočného odkladu oznámiť potrebu opráv, ktoré má prenajímateľ vykonať a umožniť mu vykonanie týchto opráv a iných nevyhnutných opráv, inak nájomca zodpovedá za škodu vzniknutú nesplnením tejto povinnosti. V prípade havárií je nájomca povinný ihneď umožniť prenajímateľovi prístup k dôležitým zariadeniam objektu (rozvod plynu, elektriny, tepla, a pod.). 

2.	Nájomca nemá bez predchádzajúceho písomného súhlasu prenajímateľa právo vykonávať žiadne stavebné úpravy súvisiace s využívaním predmetu nájmu.

4.  Nájomca zabezpečuje  bezpečnosť  a   ochranu   zdravia pri práci v zmysle  zákona                         č. 124/2006  Z.z. o bezpečnosti   a ochrane  zdravia pri práci a o zmene a  doplnení  niektorých   zákonov   (§ 21  preventívne  a  ochranné  služby).   Ďalej  je  povinný   dodržiavať hygienické predpisy a vnútorný prevádzkový režim uvedený v smernici    prenajímateľa.

5.  Podľa    zákona   č. 314/2001 Z.z.  o  ochrane    pred   požiarmi   v znení neskorších predpsiov, zabezpečuje nájomca ochranu pred požiarmi.
 
6.  Nájomca je oprávnený a povinný užívať predmet nájmu v súlade s ustanoveniami tejto zmluvy, s ustanoveniami § 5 zákona č. 116/1990 Zb. o nájme a podnájme nebytových priestorov v znení neskorších predpisov. Nájomca je povinný dbať, aby užívaním predmetu nájmu nájomcom nedošlo k ich nadmernému opotrebeniu alebo poškodeniu.

7.	Prenajímateľ sa zaväzuje prenechať nájomcovi predmet nájmu do 5 dní po nadobudnutí účinnosti tejto zmluvy. O tomto prenechaní sa spíše protokol, ktorý podpíšu obe zmluvné strany. Prenajímateľ je povinný oboznámiť nájomcu s faktickým stavom predmetu nájmu. Prenajímateľ sa zaväzuje prenechať nájomcovi predmet nájmu v stave, ktorý  je spôsobilý na užívanie na účely tejto zmluvy. Prenajímateľ je povinný predmet nájmu udržiavať v tomto stave.

8.	Nájomca preberá na seba všetky povinnosti a zodpovednosť vyplývajúce z predpisov a zákonných ustanovení ochrany zdravia a bezpečnosti  pri práci, ochrane majetku, hygienických predpisov, protipožiarnych predpisov, ako aj požiarne poplachové smernice. Za všetky škody, ublíženie na zdraví, ktoré vznikli v dôsledku nedodržania týchto predpisov, zodpovedá v plnom rozsahu nájomca.

9.	Nájomca je povinný na vlastné náklady zabezpečiť čistenie a upratovanie priestorov predmetu nájmu. Na tento účel je nájomca povinný zabezpečiť si na vlastné náklady potrebné čistiace prostriedky, pracovné odevy a bakteriologické rozbory. 

10.	Nájomca je povinný prenajímateľovi bezodkladne písomne oznámiť každú zmenu údajov týkajúcich sa tejto zmluvy, najmä zmenu obchodného mena, sídla, identifikačného čísla organizácie, zápisu v obchodnom alebo inom registri. Pokiaľ zmena nebude oznámená prenajímateľovi, na účely tejto zmluvy platia údaje spred zmeny.

12.	Nájomca zodpovedá za všetky škody, ktoré na predmete nájmu vznikli jeho zavinením alebo zavinením osôb, ktoré sa v prenajatom priestore zdržujú. 

13.	Nájomca nie je oprávnený za žiadnych okolností prenechať predmet nájmu a ani ich časti do nájmu, podnájmu alebo výpožičky iným osobám. 

12.	Nájomca je povinný odovzdať pre prípad ohrozenia osôb a majetku prenajímateľovi jedno vyhotovenie kľúčov od  prenajatých priestorov  v zapečatenej obálke, o rozpečatení ktorej je prenajímateľ povinný spísať zápisnicu.

13.	Po skončení nájmu je nájomca povinný vrátiť predmet nájmu v stave, v akom ho prevzal, s prihliadnutím na obvyklé opotrebenie a to ku dňu, v ktorom dôjde ku skončeniu nájmu.

14.	Nájomca je povinný umožniť prenajímateľovi na jeho požiadanie prístup do predmetu nájmu za prítomnosti zodpovedného pracovníka nájomcu, za účelom priebežnej kontroly nebytových priestorov, dodržiavania hygienických noriem a protipožiarnych predpisov.

Článok VI
Skončenie nájmu

1.	Nájom sa skončí uplynutím doby, na ktorú bol dojednaný, ako aj skončením platnosti zmluvy v zmysle alebo dohodou zmluvných strán.
2.	Nájom sa môže ukončiť a vypovedať písomnou výpoveďou doručenou druhej zmluvnej strane zo strany prenajímateľa:
a)	ak dôjde zo strany nájomcu k porušeniu, či nedodržiavaniu dojednaní     zmluvných strán vymedzených v tejto zmluve,
b)	z dôvodu legislatívnych zmien pripravovanej a realizovanej  reorganizácie štátnej správy.
3.	Výpovedná doba je 3 mesiace, a začína plynúť od prvého dňa kalendárneho mesiaca nasledujúceho po mesiaci, v ktorom bola doručená výpoveď druhej zmluvnej strane.
4.	Prenajímateľ môže okamžite ukončiť zmluvu výpovedou, ak nájomca napriek písomnému upozorneniu užíva predmet nájmu v rozpore so zmluvou a účelom nájmu v zmysle článku II a článku V odsek 1 tejto zmluvy.
5.	V prípade ukončenia nájomného vzťahu akýmkoľvek spôsobom  je nájomca povinný vrátiť predmet nájmu do stavu v akom bol prevzatý, s prihliadnutím na obvyklé opotrebovanie. Zmeny, ktoré vykonal nájomca na predmete nájmu so súhlasom  prenajímateľa je nájomca povinný po skončení nájmu uviesť do pôvodného stavu.

Článok VII
Postup pri odovzdávaní predmetu nájmu

1.	Zmluvné strany sa dohodli, že v prípade ak nájomca neodovzdá prenajímateľovi predmet nájmu v stanovenej lehote a zmluvné strany sa nedohodli inak, je prenajímateľ oprávnený: 
a)	vstupovať do predmetu nájmu a použiť za týmto účelom primerané prostriedky vrátane odstránenia prekážok,
b)	vysťahovať z predmetu nájmu nájomcu a osoby, ktoré sa tam zdržiavajú,
c)	zamedziť nájomcovi a všetkým ďalším osobám ďalší prístup do predmetu nájmu  a vymeniť tam kde je to potrebné doterajšie zámky za svoje.

2.	Nájomca sa zaväzuje nahradiť prenajímateľovi všetky náklady vzniknuté tým, že nájomca nesplnil riadne a včas povinnosť uvedenú v článku  VI bod 5.   

Článok VIII
Záverečné ustanovenia

1.	Právne vzťahy medzi prenajímateľom a nájomcom, ktoré nie sú upravené v tejto zmluve, sa spravujú predpismi zákona č. 40/1964 Zb.Občianskeho zákonníka v platnom znení,  zákonom č. 116/1990 Zb. o nájme a podnájme nebytových priestorov v znení neskorších predpisov, zákonom č. 278/1993 Z.z. o správe majetku štátu v znení neskorších predpisov a súvisiacim právnymi predpismi.
2.	Zmluvné strany sa dohodli, že táto zmluva sa môže meniť a dopĺňať na základe dohody obidvoch zmluvných strán formou očíslovaných písomných dodatkov, príp.dohody, ktoré musia mať písomnú formu. 

3.	Zmluva nadobúda  platnosť dňom  udelenia súhlasu Ministerstva financií Slovenskej republiky v súlade § 13 ods.9 zákona č. 278/1993 Z.z. o správe majetku štátu v znení neskorších predpisov a účinnosti nadobúda dňom nasledujúci po dni jej zverejnenia.

4.	Táto zmluva sa vyhotovuje v 7 rovnocenných rovnopisoch, z ktorých prenajímateľ  obdrží   štyri  rovnopisy, nájomca dva rovnopisy a Ministerstvo financií Slovenskej republiky jeden rovnopis pre archívne účely.

5.	Zmluvné strany vyhlasujú, že si túto zmluvu pred jej podpísaním prečítali, bola uzavretá na základe ich pravej a slobodnej vôle, nie v tiesni a za nápadne nevýhodných podmienok, čo potvrdzujú svojím vlastnoručným podpisom na tejto zmluve.   

V .............................. dňa    ...............                             V .......................... dňa    .....................          

       Za prenajímateľ:				                       Za nájomcu:                              

.......................................... (podpis)	....................................... (podpis)
 (uviesť meno a funkciu)    					(uviesť meno a funkciu)